ПРОЕКТ!

Правилник за изменение и допълнение на Правилник за организацията и дейността на Общински съвет – Поморие, неговите комисии и взаимодействието му с общинската администрация на Община Поморие

§1. Чл.12, ал.1, т.8 се отменя.

§2.  Чл.28, ал.2 се изменя, като придобива следното съдържание: 

„ (2) Гласуването се извършва по следния ред:
1. предложението за решение на вносителя /от докладната записка/; предложението за решение, докладвано от водещата постоянна комисия; предложение за изменение и/или допълнение на проекта за решение на водещата или друга комисия;
2. предложение за изменение и допълнение на проекта за решение, направено от вносителя на докладната записка;
3. предложение за нов проект за решение;
4. предложение за отлагане за следващо заседание.“.

§3.  Чл.32, ал.9 се отменя.

§4. Чл.39, ал.1 се изменя, като придобива следното съдържание:
„(1) Постоянните комисии се свикват на заседание от председателите им или от председателя на общинския съвет, а в тяхно отсъствие от зам.-председателите или повече от половината от членовете на комисията. При свикване се уведомяват членовете на постоянната комисия, председателят на Общински съвет и вносителят на материалите, а по преценка на свикващия заседанието и заинтересованите лица. Заседанията се провеждат от 15.00 часа в делничен ден. Дневният ред за всяко предстоящо заседание на комисиите и материалите за него се публикуват на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“
 §5. Чл.43 се изменя, като придобива следното съдържание:
 „Чл.43. Общинският съвет образува следните постоянни комисии:  
КОМИСИЯ ПО ЗАКОННОСТ И ОБЩЕСТВЕН РЕД – контрол върху дейността и актовете на общинската администрация, опазване на обществения ред, безопасност на движението, охрана на полските имоти.
КОМИСИЯ ПО ОБРАЗОВАНИЕ, КУЛТУРА, ВЕРОИЗПОВЕДАНИЯ, ЗДРАВЕОПАЗВАНЕ И СОЦИАЛНА ПОЛИТИКА – предучилищно възпитание, начално, основно и средно образование, читалища, библиотеки, музеи, ритуали, местни традиции и обичаи, културни паметници, както и амбулаторно, поликлинично и болнично обслужване, здравна профилактика, санитарно-хигиенни дейности; социални грижи и помощи, социално жилищно задоволяване. 
КОМИСИЯ ПО УСТРОЙСТВО НА ТЕРИТОРИЯТА, СТРОИТЕЛСТВО, ОКОЛНА СРЕДА И ОБЩИНСКА СОБСТВЕНОСТ - устройство и развитие на територията на населените места, благоустройство, водоснабдяване, канализация, електрификация, телефонизация, транспорт. Управление на общинските фондове за опазване на околната среда, информиране на населението за състоянието на околната среда, както и придобиване, стопанисване, управление  и разпореждане с общинско имущество, създаване, преобразуване и прекратяване на дружества и предприятия с общинско имущество, приватизация на дружества или обособени техни части, следприватизационен контрол, жилищна политика. Подпомага Общинския съвет за законосъобразното прилагане на Закона за собствеността и ползване на земеделските земи, и на Закона за горите.

КОМИСИЯ ПО ФИНАНСИ И ЕВРОПЕЙСКА ИНТЕГРАЦИЯ – годишен бюджет на общината, местни данъци и такси; усвояване на средства от европейските фондове.

КОМИСИЯ ПО ТУРИЗЪМ, ТЪРГОВИЯ, СПОРТ, МЛАДЕЖКИ ДЕЙНОСТИ И ОСНОВНИ ПОМИНЪЦИ – стопански туризъм във всичките му форми, развитие на спорта и отдиха, селско стопанство, горско стопанство,соларство, лов и риболов.

КОМИСИЯ ПО УСТАНОВЯВАНЕ НА КОНФЛИКТ НА ИНТЕРЕСИ - постоянна комисия за предоставяне на информация и поддържане на регистри в производството за установяване на конфликт на интереси.
ЕТИЧНА КОМИСИЯ - разглежда сигнали за нарушения на Етичния кодекс на общинските съветници, включително сигнали за неетично поведение. Постъпилите сигнали за конфликт на интереси и за корупция на общински съветници се изпращат на съответните компетентни органи.“
	
§6. Чл.39, ал.9 се изменя, като придобива следното съдържание:
	„(9) Заседанията на Постоянната комисия по установяване на конфликт на интереси са винаги закрити и за тях не се води аудио и видео запис, като актовете на комисията се оповестяват съгласно вътрешни правила за работата на комисията.

	§7. Чл.44, ал.3, т.11 се изменя, като придобива следното съдържание:
„11. При влизане в сила на акт, с който е установен конфликт на интереси по Закона за Сметната палата;“
